চীন-সোভিয়েত বিভক্ত হওয়ার পরে সোভিয়েত ইউনিয়ন তার নিজস্ব প্রযুক্তিগত দক্ষ কর্মীদেরকে ফিরিয়ে নিয়েছিল। পাশাপাশি চীনের অস্ত্র শিল্পকে সমর্থন করা হতে দূরে সরে গিয়েছিল।। এর ফলে চীনের দেশীয় ট্যাঙ্কের বিকাশ উল্লেখযোগ্যভাবে স্থবির হয়ে পড়েছিল। ১৯৬৩ সালে, পিএলএ টাইপ-৫৯ এর উপর ভিত্তি করে একটি নতুন ট্যাঙ্ক তৈরীর অনুমোদন দিয়েছিল। যার নামকরণ করা হয় "টাইপ ৬৯"। ১৯৬৫ সালে, উন্নয়নের লক্ষ্যগুলি চূড়ান্ত করা হয়েছিল এবং পণ্যটির অভ্যন্তরীণভাবে "WZ121" নামকরণ করা হয়েছিল। ১৯৬৬ সালে, প্রথম প্রোটোটাইপটি বের করা হয়।

১৯৬৯ সালে চীন-সোভিয়েত সীমান্ত সংঘাত চলাকালীন, পিএলএ একটি সোভিয়েত টি-২২ এমবিটি ক্যাপচার করতে সক্ষম হয়েছিল। ধরা পড়া ট্যাঙ্কটি পরীক্ষা করা হয়েছিল এবং এর কিছু উপাদান যেমন সোভিয়েত লুনা আইআর সার্চলাইট সিস্টেমটি অনুলিপি করে টাইপ 69 ডিজাইনে সংহত করা হয়েছিল। প্রায় এক দশক ধরে আপডেট করার পরে, প্রথম স্বদেশীয় উন্নত এই ট্যাংকটি পিএলএর স্থল বাহিনীতে হস্তান্তর করে। তবে টাইপ-৬৯ এর প্রাথমিক সংস্করণটি কেবল সীমিত পরিমাণে ব্যবহৃত হত।

১৯৮০ এর দশকে চীন ও পাশ্চাত্যের মধ্যকার সম্পর্ক উষ্ণ হয়েছিল এবং চীন তার অস্ত্র ব্যবস্থার উন্নতির জন্য কিছু পশ্চিমা প্রযুক্তি আমদানি করেছিল। টাইপ-৬৯ পশ্চিমা সিস্টেমগুলি যেমন ব্রিটিশ মার্কনি এফসিএস এবং এল 7 105 মিমি বন্দুকের সাথে আপগ্রেড করা হয়েছিল। নতুন সংস্করণটি টাইপ-৭৯ নামে নামকরণ করা হয়, যা চীনের প্রথম প্রজন্মের ট্যাংক এর বিকাশের ইতি ঘটিয়েছিল।

যদিও টাইপ-৬৯ এর পারফরম্যান্সে পিএলএ অসন্তুষ্ট ছিল, তবে এটি এখনও পর্যন্ত চীনের অন্যতম সফল সাঁজোয়া যান রফতানিতে শীর্ষে অবস্থান করছে। ১৯৮০ এর দশকে বিশ্বব্যাপী ২ হাজারেরও বেশি টাইপ-৬৯ বিক্রি হয়েছিল। ট্যাঙ্কগুলির দৃঢ়তা এবং স্বল্প খরচের জন্য এগুলি রফতানির বাজারে আকর্ষণীয় করে তুলেছিল। চীন ইরান-ইরাক যুদ্ধের সময় উভয় পক্ষের কাছে কয়েকশত টাইপ-৬৯ বিক্রি করেছিল। পরবর্তী সময়ে উপসাগরীয় যুদ্ধ এবং ২০০৩ এর ইরাক যুদ্ধের সময় অনেকগুলি গাড়ি সাদ্দম হোসেন ব্যবহার করেছিল।

টাইপ-৬৯ এবং টাইপ-৭৯ উভয়ইটি পুরানো টাইপ-৫৯ এর সন্তান বললে ভুল হবে না। পার্থক্য হল দুটিকেই উন্নত প্রযুক্তির সাথে আপগ্রেড করে ট্যাঙ্ক মডেলগুলি তৈরী করা হয়েছিল। তাই চাইনিজ টাইপ-৫৯, টাইপ-৬৯ এবং টাইপ-৭৯ ট্যাঙ্ককে একই পরিবারের অংশ হিসাবে দেখা যেতে পারে। ঠিক যেভাবে সোভিয়েত টি-৫৪, টি-৫৫ এবং টি-৬২ ট্যাঙ্কগুলি একই বংশের।

ইতিহাস
যেসকল দেশে ব্যবহৃত হচ্ছে
টাইপ-৬৯
প্রকারভেদ